عەمانوێل غەریب

عەمانوێل غەریب ( 1950 -)، قەشەیێكی کوەیتی  کەنیسەی نیشتمانی ئینجیلی یەلە کوێت ، نوێنەرایەتی کەمینەی مەسیحی دەکات لە کوێت ، و بە یەکەم قەشەی هاوچەرخی کەنداو دادەنرێت کە ئەم پۆستەی بەدەستهێناوە، هەروەها یەکەم قەشەی هاوچەرخە کە كۆفیە و  جلی کڵێسا لەبەر بكات  لە کاتی ئەنجامدانی ڕێوڕەسمە ئاینییەکان، بەڵام لە كاتی ئاساییدا بەرگاڵی  کوەیتی دشداشەو عەقاڵ دەپۆشێت. 

 ژیانی 
لە ساڵی ١٩٥٠ ، لە کوەیت لەدایکبووە، ، خێزانەکەی پێشتر لە یەکێک لەو خانووانەدا دەژیا کە دەکەوێتە پشت نەخۆشخانەی ئەمریکی لە ناوچەی ئەلوەتیە ، کە پێشتر ناوی خانووەكانی ئەلحەمەد بووە، باوکی بە رەچەڵەك خەڵكی باكووری كوردستانە (باشووری ڕۆژهەڵاتی تورکیا) و لە ساڵی ١٩٢٨ هاتۆتە كوێت تا لەگەڵ مامی، شەماشە یەعقوبدا  بژی.  بە ڕەچەڵەک ئاشوورین,   و خەڵكی کەربۆرانن لە پارێزگای ماردین, باوکی لەوێ لەدایک بووە وژیاوە و لە کاتی کۆمەڵکوژیی سێفۆ ١٩١٥ لە ئیمپراتۆریەتی عوسمانیدا ئاوارە بووە بۆ کوێت .  سەبارەت بە دایکی، ئەو سەر بە کڵێسای ئۆرسۆدۆکسی سوریانی و بە ئەسڵ خەڵكی  موسڵن .  

لە ساڵی ١٩٧١ لە زانکۆی کوێت, کۆلێژی زانست، کیمیا و جیۆلۆجی خوێندنی تەواو كردووەو لە هەمان ساڵدا وەک توێژەری جیۆلۆجی پەیوەندی بە وەزارەتی نەوتەوە کردووە، و دواتر بەرزكراوەتەوە بۆ پۆستی توێژەری باڵای جیۆلۆجی و دواتر بۆ پۆستی سەرپەرشتیاری هەڵكۆڵین و بەرهەمهێنان، پاشان كراوە بە بەڕێوەبەری کۆمپیوتەری ئەلیکترۆنی بە وەكالەت تا خانەنشین بوونی لە ساڵی ١٩٩٦ .

 هەڵبژاردنی 
عەمانوێل غەریب لە ساڵی ١٩٩٢  وەک قەشەی كڵێسا هەڵبژێررا و لە ساڵی ١٩٩٩ وەک خودان(راعی) لە کڵێساکە دەستنیشانکرا. قەشە عەمانوێل بە یەکەم مەسیحی کوێتێ دادەنرێت کە دەستنیشانکرابێت وەك خودانی کەنیسەی نیشتمانی ئینجیلی لە کوەیت . شایەنی گوتنە كە ژمارەی دیانەكانی کوەیت نزیكەی ١٥٠ کەسن، لە ڕەگەزی نێر و مێ،  وەک  هاوڵاتیی کوەیتی، بەبێ جیاوازی و جیاکاری، مامەڵەیان لەگەڵدا دەکرێت.

 سەرچاوەکان 

پۆل:لەدایکبووانی ١٩٥٠
پۆل:قەشەکان
پۆل:دیانەكانی كوێت
پۆل:ئاشووری لە هەندەران
پۆل:زیندووان